Arif Mardin
Arifas Mardinas (angl. Arif Mardin, 1932 m. kovo 15 d. – 2006 m. birželio 25 d.) – turkų kilmės JAV muzikos prodiuseris, bendradarbiavęs su įvairiais skirtingų žanrų atlikėjais. Virš 30 metų dirbo „Atlantic Records“ kompanijoje kaip studijos vadybininkas, prodiuseris, aranžuotojas ir viceprezidentas. Po to perėjo į „Manhattan Records“ ir ten dirbo kaip generalinis vadybininkas bei viceprezidentas. Mardinui teko dirbti su tokiais atlikėjais kaip Queen, Bee Gees, Hall & Oates, Anita Baker, Aretha Franklin, Donny Hathaway, Roberta Flack, Phil Collins ir kitais. Taip pat laimėjo 11 „Grammy“ apdovanojimų, kuriems nominuotas 18 kartų.